|  |  |  |  |
| --- | --- | --- | --- |
|  | 22.06.2021 | Nr. | 1-7.2/2021/1879-nd |
| Uz | 14.06.2021. | Nr. | 3.3‑8/2021/4712N |

**Ekonomikas ministrijai**

pasts@em.gov.lv

***Par Ministru kabineta noteikumu projektiem***

***(VSS-37 un VSS-38)***

Būvniecības valsts kontroles birojs (turpmāk – Birojs) 2021.gada 14.jūnijā saņēma Ekonomikas ministrijas 2021.gada 14.jūnija elektroniskā pasta vēstuli Nr.3.3‑8/2021/4712N (Biroja reģ. Nr.1‑7.2/2021/3336-sd), ar kuru Birojam saskaņošanai nosūtīti Ministru kabineta noteikumu projekti “Grozījumi Ministru kabineta 2020.gada 2.septembra noteikumos Nr.561 “Noteikumi par elektroenerģijas ražošanu, uzraudzību un cenu noteikšanu, ražojot elektroenerģiju koģenerācijā” (VSS-37, turpmāk – Grozījumi noteikumos Nr.561) un “Grozījumi Ministru kabineta 2020.gada 2.septembra noteikumos Nr.560 “Noteikumi par elektroenerģijas ražošanu, izmantojot atjaunojamos energoresursus, kā arī par cenu noteikšanas kārtību un uzraudzību” (VSS-38, turpmāk – Grozījumi noteikumos Nr.560), to anotācijas un izziņas.

**Ņemot vērā augstāk minēto, Birojs informē, ka uztur Biroja 2021.gada 15.aprīļa atzinumā Nr.1‑7.2/2021/1114-nd izteikto iebildumu par IRR aprēķinu veikšanai nepieciešamo finansējumu (sk. atzinuma 16.punktu):**

***“[16] Birojs lūdz pārskatīt Grozījumu noteikumos Nr.560 anotācijā (..) un Grozījumu noteikumos Nr.561 anotācijā (..) norādīto informāciju par to, ka noteikumu projekts tiks īstenots tā izpildē iesaistīto institūciju piešķirto valsts budžeta līdzekļu ietvaros un, (..) to precizēt, ņemot vērā, ka Finanšu ministrijas precizētajā šīs anotācijas III. sadaļā norādīts, ka finansējums elektrostaciju IRR aprēķinu veikšanai ir noteikts kā finanšu līdzekļi papildu izdevumu finansēšanai.”***

Birojs vērš uzmanību, ka gan Grozījumu noteikumos Nr.560 anotācijas un Grozījumu noteikumos Nr.561anotācijas III. sadaļas “Tiesību akta projekta ietekme uz valsts budžetu un pašvaldību budžetiem” 6.punktā ir norādīts, ka:

*“Projekts paredz, ka Būvniecības valsts kontroles birojs, veicot elektrostaciju uzraudzību, kas ietver arī elektrostaciju kopējo kapitālieguldījumu iekšējās peļņas normas aprēķinu (turpmāk – aprēķins), var piesaistīt ārējo ekspertu (..). Izvērtējot Būvniecības valsts kontroles biroja resursus un pieejamo kapacitāti, kā arī ņemot vērā to elektrostaciju skaitu, kurām 2021.gadā un turpmākajos gados būs jāveic aprēķini, šādu aprēķinu veikšanai ir nepieciešams piesaistīt ārpakalpojumu sniedzēju ar atbilstošu kompetenci un pieredzi.*

*Vienā elektrostacijā veikto investīciju (faktisko datu un dokumentu), elektrostacijas ieņēmumu un izdevumu (faktisko datu un dokumentu), kā arī citas komersanta sniegtās informācijas pārbaudei un aprēķina veikšanai ekspertam nepieciešamas 8 darba stundas. Vienas eksperta darba stundas cena ir 40 euro (bez PVN). Līdz ar to, vienas elektrostacijas aprēķina sagatavošana izmaksās 8 h x 40 euro (bez  PVN) = 320 euro (bez PVN).*

*Kopējais aprēķinu skaits, kas nepieciešams elektrostaciju izvērtējuma veikšanai* ***Noteikumu Nr.561*** *ietvaros laika periodā no 2021.gada līdz 2024.gadam, ir 254 aprēķini. Kopējais eksperta darba stundu skaits, kas nepieciešams aprēķinu veikšanai, ir 254 x 8 h = 2 032 h. Kopējie izdevumi aprēķinu veikšanai ir 2 032 h x 40 euro (bez PVN) =* ***81 280 euro*** *(bez PVN).*

*Kopējais aprēķinu skaits, kas nepieciešams elektrostaciju izvērtējuma veikšanai* ***Noteikumu Nr.560*** *ietvaros laika periodā no 2021.gada līdz 2023.gadam, ir 397 aprēķini. Kopējais eksperta darba stundu skaits, kas nepieciešams aprēķinu veikšanai, ir 397 x 8 h = 3 176 h. Kopējie izdevumi aprēķinu veikšanai ir 3 176 h x 40 euro (bez PVN) =* ***127 040 euro*** *(bez PVN).”*

**Ņemot vērā minēto, kopējais Birojam nepieciešamais finansējums IRR aprēķinu veikšanai laika periodā no 2021.gada līdz 2024.gadam ir 208 320 *euro* (bez PVN).**

**Birojs informē, ka tā rīcībā šobrīd nav finansējuma minētajam mērķim. Līdz ar to, Birojam būs iespējams īstenot plānotā normatīvā regulējuma ietvaros veicamos IRR aprēķinus komersantu elektrostacijām, kuriem ir piešķirtas obligātā iepirkuma tiesības, tikai tad, ja Grozījumos noteikumos Nr.560 un Grozījumos noteikumos Nr.561 Birojam tiks paredzēts piešķirt papildus finansējumu 208 320 *euro* apmērā.**

Grozījumu noteikumos Nr.560 anotācijas (..) un Grozījumu noteikumos Nr.561anotācijas III. sadaļas 8.punktā ir norādīts, ka ***elektrostaciju aprēķinu veikšanai kopējais nepieciešamā finansējuma apjoms (208 320 euro) tiks nodrošināts likumā “Par valsts budžetu 2021.gadam” un likumā “Par vidēja termiņa budžeta ietvaru 2021., 2022. un 2023.gadam” Ekonomikas ministrijas budžeta apakšprogrammā 29.06.00 “Enerģētikas jautājumu administrēšana” paredzētā finansējuma ietvaros***. *Citas noteikumu projektā paredzētas normas (tajā skaita izcelsmes apliecinājumu sistēmas pilnveidošana) tiks nodrošinātas Ekonomikas ministrijai un Būvniecības valsts kontroles birojam* ***piešķirto*** *valsts budžeta līdzekļu ietvaros.*

Savukārt Grozījumu noteikumos Nr.560 anotācijas (..) un Grozījumu noteikumos Nr.561anotācijas VI. Sadaļas “Tiesību aktu projekta izpildes nodrošināšana un tās ietekme uz institūcijām” 2.punktā norādīts, ***ka noteikumu projekts tiks īstenots tā izpildē iesaistīto institūciju piešķirto valsts budžeta līdzekļu ietvaros.***

Ņemot vērā, ka minētajās anotācijas ir ietverta neviennozīmīga (pretrunīga) informācija attiecībā uz Birojam papildus nepieciešamo finansējumu IRR aprēķinu veikšanai 208 320 *euro (bez PVN)* apmērā, **Birojs atbalsta Grozījumu noteikumos Nr.560 un Grozījumu noteikumos Nr.561 virzību, ja šo grozījumu anotācijās tiks ietverta skaidra informācija par to, ka Birojam tiks piešķirts papildus nepieciešamais finansējums 208 320 *euro (bez PVN)* apmērā IRR aprēķinu veikšanai laika periodā no 2021.gada līdz 2024.gadam atbilstoši anotācijās norādītajam sadalījumam pa gadiem**.

Direktores vietniece        K.Upmiņa

*S.Fomina, 67013343*

*Sofija.Fomina@bvkb.gov.lv*

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU